U-I-308/12
Natisni
Opravilna št.:
U-I-308/12
Datum odločitve:
18. 1. 2013
ECLI:
ECLI:SI:USRS:2013:U.I.308.12
Akt:
Zakon o javnih uslužbencih (Uradni list RS št. 63/07 – uradno prečiščeno besedilo in 65/08) (ZJU), 154. čl.
Izrek:
Pobuda za začetek postopka za oceno ustavnosti 154. člena Zakona o javnih uslužbencih (Uradni list RS št. 63/07 – uradno prečiščeno besedilo in 65/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavla Murekar, Ljubljana
Datum vloge:
10. 12. 2012
Vrsta odločitve:
sklep
Vrsta rešitve:
zavrženje
Dokument:
US29988
Dokument v PDF obliki:
U-I-308-12.pdf
137 KB
Prenesite datoteko
U-I-308/12-4
18. 1. 2013
SKLEP
Ustavno sodišče je v postopku za preizkus pobude Pavle Murekar, Ljubljana, na seji 18. januarja 2013
sklenilo:
Pobuda za začetek postopka za oceno ustavnosti 154. člena Zakona o javnih uslužbencih (Uradni list RS št. 63/07 – uradno prečiščeno besedilo in 65/08) se zavrže.
OBRAZLOŽITEV
1. Pobudnica izpodbija v izreku tega sklepa navedeni predpis. Zatrjuje, da je v neskladju z 2., 14., 23., 27., 66., 120., 153. in 154. členom Ustave ter s 15. členom Obligacijskega zakonika (Uradni list RS, št. 97/07 – uradno prečiščeno besedilo – OZ). V utemeljitev pravnega interesa navaja, da ji je generalni sekretar na Ministrstvu za gospodarstvo odpovedal pogodbo o zaposlitvi na podlagi izpodbijanega 154. člena Zakona o javnih uslužbencih (v nadaljevanju ZJU) in prilaga sklep o redni odpovedi pogodbe o zaposlitvi iz krivdnega razloga z dne 8. 4. 2011. Navaja še, da je zaradi nezakonitosti tega sklepa vložila tožbo na Delovno sodišče v Ljubljani. Predlaga, naj Ustavno sodišče razveljavi izpodbijani člen ZJU.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ustavno sodišče je o vsebinsko enaki pobudi že odločilo s sklepom št. U-I-230/12 z dne 23. 10. 2012, ki je bil pobudnici vročen 6. 12. 2012. Ta v ponovni pobudi ne navaja novih okoliščin, ki bi spremenile njen pravni položaj. Izpodbijana določba ZJU namreč ne učinkuje neposredno, pobudnica pa ni izkazala, da je izčrpala pravna sredstva zoper posamični akt, izdan na podlagi izpodbijane zakonske določbe. Tudi v tej pobudi je navedla, da je bil na njeni podlagi izdan sklep o redni odpovedi pogodbe o zaposlitvi iz krivdnega razloga z dne 8. 4. 2011, zoper katerega je že sprožila individualni delovni spor pred Delovnim sodiščem v Ljubljani. Pobudnica tako iz razlogov, razvidnih iz navedenega sklepa Ustavnega sodišča, ki ji je že bil vročen, ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče njeno pobudo ponovno zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik